

|  |
| --- |
| REPUBLIKA HRVATSKA |
| SISAČKO-MOSLAVAČKA ŽUPANIJA |
| OPĆINA LEKENIK |

 OPĆINSKO VIJEĆE

 - PRIJEDLOG-

KLASA: 601-01/24-01/01

URBROJ: 2176-12-01-24-1

Lekenik, 30. siječnja 2024.

Na temelju članka 34. Statuta Općine Lekenik („Službeni vjesnik“ broj 9/21), Općinsko vijeće Općine Lekenik na 20. sjednici održanoj 30. siječnja 2024. donijelo je

ODLUKU

o kriterijima za obračun plaća radnika Dječjeg vrtića Lekenik

Članak 1.

Ovom Odlukom utvrđuju se kriteriji za obračun plaća radnika u Dječjem vrtiću Lekenik (u daljnjem tekstu Dječji vrtić).

Članak 2.

Osnovna plaća radnika utvrđuje se umnoškom koeficijenta složenosti poslova radnog mjesta i osnovice za izračun plaće, uvećan za 0,5% za svaku navršenu godinu radnog staža.

Članak 3.

 Pri određivanju koeficijenta složenosti poslova za pojedino radno mjesto uzima se u obzir opseg i složenost poslova, odgovornost i samostalnost u obavljanju poslova, stručna sprema i radno iskustvo koji se traže za pojedino radno mjesto te ostali elementi koji definiraju radno mjesto.

Članak 4.

 Za obračun plaća radnika Dječjeg vrtića određuju se sljedeći koeficijenti:

|  |  |
| --- | --- |
| NAZIV RADNOG MJESTA | KOEFICIJENTI  |
| RAVNATELJ | 3,93 |
| ODGOJITELJ1. VSS
2. VŠS
 |  a) 3,00b) 2,60 |
| TAJNIKa) VSSb) VŠS | a) 3,10b) 2,60 |
| STRUČNI SURADNIK- PEDAGOG, VSS | 3,10 |
| MEDICINSKA SESTRA, VŠS | 2,60 |
| ADMINISTRATIVNO RAČUNOVODSTVENI DJELATNIK, SSS  | 2,10 |
| VODITELJ RAČUNOVODSTVA 1. VSS
2. VŠS
 | a) 3,10b) 2,60 |
| KUHARICA, SSS | 2,10 |
| POMOĆNA KUHARICA, NSS | 1,90 |
| SPREMAČICA | 1,88 |
| DOMAR | 2,00 |

Članak 5.

 Osnovicu za obračun plaće utvrđuje odlukom općinski načelnik Općine Lekenik.

Članak 6.

 Za vrijeme trajanja pripravničkog staža pripravnik ima pravo na 85% plaće predviđene za radno mjesto na koje obavlja pripravnički staž.

Članak 7.

 Riječi i pojmovi korišteni u ovoj Odluci koji imaju rodno značenje odnose se jednako na muški i ženski rod bez obzira jesu li korišteni u muškom ili ženskom rodu.

Članak 8.

 Stupanjem na snagu ove Odluke prestaje važiti Odluka o kriterijima za utvrđivanje plaća i drugih primanja radnika Dječjeg vrtića Lekenik („Službeni vjesnik“, broj 50/11, 2/12, 28/13, 61/17, 66/19, 52/20 i 88/20).

Članak 9.

 Ova Odluka stupa na snagu prvog sljedećeg dana od dana objave u „Službenom vjesniku“.

 PREDSJENIK OPĆINSKOG VIJEĆA

 Marin Čačić